উইলিয়াম এ এস ঔডারল্যান্ড
উইলিয়াম আব্রাহাম সাইমন ঔডারল্যান্ড () (জন্ম: ৬ ডিসেম্বর, ১৯১৭ — মৃত্যু: ১৮ই মে, ২০০১) ছিলেন একজন ওলন্দাজ-অস্ট্রেলীয় সামরিক কমান্ডো অফিসার। তিনি দ্বিতীয় বিশ্বযুদ্ধে সক্রিয়ভাবে অংশগ্রহণ করেন। বাংলাদেশের মুক্তিযুদ্ধে প্রত্যক্ষ অবদানের জন্য বাংলাদেশ সরকার তাঁকে বাংলাদেশের চতুর্থ সর্বোচ্চ সামরিক খেতাব বীর প্রতীক প্রদান করে। তিনিই একমাত্র বিদেশী যিনি এই রাষ্ট্রীয় খেতাবে ভূষিত হয়েছেন। বাংলাদেশের প্রতি অপরিমেয় ভালবাসার জন্য বাঙ্গালী জাতির কাছে তিনি বিশেষভাবে সম্মানিত ও স্মরণীয় ব্যক্তিত্ব। তাঁর স্মৃতির প্রতি শ্রদ্ধার নিদর্শনস্বরূপ বাংলাদেশের রাজধানী ঢাকার গুলশানের একটি রাস্তার নামকরণ করা হয়েছে।
মরিস লেল্যান্ড
ইয়র্কশায়ার দল থেকে অবসর গ্রহণের পর ১৯৫০ সাল পর্যন্ত হ্যারোগেট দলের পক্ষে খেলা চালিয়ে যেতে থাকেন। এরপর তিনি আর্থার মিচেলকে সহযোগী হিসেবে নিয়ে ইয়র্কশায়ারের প্রধান কোচের দায়িত্ব পালন করেন। মিচেল বেশ কঠোর প্রকৃতির ছিলেন। তাসত্ত্বেও লেল্যান্ডের সাথে সুন্দরভাবে দল পরিচালনা করতে থাকেন। এছাড়াও, কাগজ নির্মাণকারী প্রতিষ্ঠান থমাস ওয়েনের প্রতিনিধি হিসেবে কাজ করতেন। ১৯৪৯ সালে সাবেক পেশাদার ক্রিকেটারদের প্রথম পর্যায়ের দলেরা অন্যতম হিসেবে এমসিসি কর্তৃক সম্মানসূচক আজীবন সদস্যপদ লাভ করেন। ১৯৬৩ সালে গুরুতরভাবে অসুস্থ হবার পূর্ব পর্যন্ত ইয়র্কশায়ারের সম্মানীয় কোচের দায়িত্বে ছিলেন। পারকিনসনস রোগে আক্রান্ত হন। ইয়র্কশায়ারের ক্রিকেটের সাথে কিছুটা যোগাযোগ রক্ষা করতেন ও হ্যারোগেটে খেলায় উপস্থিত থাকার চেষ্টা চালাতেন। ক্রিকেটে তাঁর অর্জনের স্বীকৃতিস্বরূপ হ্যারোগেট মাঠের নতুন গেট তাঁর সম্মার্থে নামকরণ হয়। ১ জানুয়ারি, ১৯৬৭ তারিখে ৬৭ বছর বয়সে নেয়ার্সবোরার হাসপাতালে মরিস লেল্যান্ডের দেহাবসান ঘটে।